open-index/open-wikipedia-markdown huggingface dataset:
Qatar World Rally Team

**Qatar World Rally Team** ja **Coco Bandicoot Qatar World Rally Team** on qatarin valtion tukema autourheilutalli, joka kilpaili Rallin MM-sarjassa kausina 2012–2013.

Tallissa ajoi muun muassa Thierry Neuville. Kaudella 2013 Juho Hänninen pääsi ajamaan tallissa kauden kaksi ensimmäistä kilpailua.

## Rallin MM-sarjan tulokset
()

## Lähteet

## Aiheesta muualla
Ihmisen poika (kappale)

**Ihmisen poika** on Yö-yhtyeen kappale, joka julkaistiin lokakuussa 1994 sekä näytesinglenä että kuukauden viimeisenä päivänä ilmestyneellä *[[Hyviä vuosia]]* -albumilla. Kappaleen on sanoittanut tilaustyönään Juice Leskinen, ja laulu kertoo Yön laulajan Olli Lindholmin pojasta Ossista.

Kappaleen nimi "Ihmisen Poika" tulee Raamatusta, mutta mitään uskonnollista laulussa ei Leskisen mukaan ole. Studiossa mukana ollut Pauli Hanhiniemi on kertonut tehneensä kappaleen tekstiin vielä muutamia pieniä muutoksia yksittäisten sanojen osalta. Laulun jatko-osana voidaan pitää vuonna 1997 *[[Pirstaleet]]*-albumilla julkaistua kappaletta *Hetki kahden*. 

## Kokoonpano
* Olli Lindholm – laulu
* Jani Viitanen – kitara
* Jesu Hämäläinen – basso, sekvensseri, syntetisaattori
* Frogley – rummut
* Ari Taskinen – kosketinsoittimet

## Lähteet
Ngangura Mwézé

**Ngangura Dieudonné Mwézé** (s. 7. lokakuuta 1950 Bukavu, Kongon demokraattinen tasavalta) on Kongon demokraattisessa tasavallassa ja Belgiassa työskentelevä elokuvaohjaaja, käsikirjoittaja ja tuottaja. Hän opiskeli elokuvaa Brysselissä Institut des Arts et Diffusionissa (IAD). Opintojensa jälkeen hän palasi silloiseen Zaireen. 

Vuonna 1980 valmistui Mwézén ensimmäinen dokumenttielokuva *Cheri Samba*, joka oli muotokuva nuoresta ja suositusta kinshasalaisesta maalarista. Hänen tunnetuimpiin ohjauksiinsa kuuluu pääosin Brysselissä kuvattu elokuva *[[Pièces d’identités]]* (; 1998), jonka Mwézé myös käsikirjoitti. Tyyliltään komediamaisessa elokuvassa kongolainen kuningas saapuu Brysseliin etsimään nuorena Belgiaan kouluun lähetettyä, nyt jo aikuista tytärtään tytärtään. Elokuva palkittiin FESPACO:n Yennengan kultaisella oriilla (parhaan elokuvan palkinto)

Mwézé perusti aikoinaan Kinshasaan *Sol’Oeil Films* -yhtiön ja Brysseliin *Film Sud* -yhtiön, joiden kautta hän on tuottanut omia elokuviaan.
 
## Lähteet

## Aiheesta muualla
*Ngangura Mwezé   (africanfilmny.org)
Velásquez

**Velásquez**, **Velasquez** tai **Velázquez** on muun muassa seuraavien henkilöiden sukunimi:

* Cain Velasquez (s. 1982), yhdysvaltalainen vapaaottelija
* Diego Velázquez (1599–1650), espanjalainen taidemaalari
* Diego Velázquez de Cuéllar (1465–1524), espanjalainen konkistadori ja Kuuban ensimmäinen kuvernööri
* Emiliano Velázquez (s. 1994), uruguaylainen jalkapalloilija
* Frank Velásquez (s. 1990), elsalvadorilainen beachfutispelaaja
* Hernando Velásquez Lotero (1926–2004), kolumbialainen katolinen piispa
* Jaci Velásquez (s. 1979), yhdysvaltalainen gospelmuusikko ja näyttelijä
* Jesús Humberto Velázquez Garay (1940–2013), meksikolainen katolinen piispa
* José Eduardo Velásquez Tarazona (1947–2026), perulainen katolinen piispa
* Manuel Velázquez (1943–2016), espanjalainen jalkapalloilija
* Patricia Velásquez (s. 1971), venezuelalainen näyttelijä ja malli
* Ramón José Velásquez (1916–2004), venezuelalainen poliitikko ja historioitsija, Venezuelan presidentti 1993–1994.
Silius (DJ Kridlokkin albumi)

**Silius** on DJ Kridlokkin seitsemäs studioalbumi, joka julkaistiin 15. helmikuuta 2019.

## Kappaleet

## Lähteet
Ford World Rally Team

**Ford World Rally Team** on Fordin tehdastiimi, joka kilpaili Rallin MM-sarjassa kausilla 1997–2012. Kausina 2006–2007 talli voitti valmistajien mestaruuden. Talli vetäytyi sarjasta kauden 2012 jälkeen taloudellisten syiden takia. 

Vuonna 2006 Ford voitti valmistajien mestaruuden ensimmäistä kertaa sitten vuoden 1979.

## Rallin MM-sarjan tulokset
()

## Lähteet

## Aiheesta muualla
Aplahoué

**Aplahoué** on kaupunki ja arrondissementti Beninissä. Se sijaitsee Kouffon departementissa ja on samannimisen piirikunnan prefektuuri. Piirikunta on 573 neliökilometrin laajuinen ja vuonna 2013 siinä asui 170 069 henkeä. 

## Lähteet
Juan Carlos Letelier

**Juan Carlos Letelier** (s. 20. toukokuuta 1959 Valparaíso) on chileläinen jalkapalloilija, joka pelasi Chilen maajoukkueessa 57 maaottelua ja teki niissä 18 maalia vuosina 1979–1989. Vuoden 1982 MM-kilpailuissa hän tuli kahdessa ottelussa vaihtopelaajana kentälle ja teki yhden maalin Algeriaa vastaan. Copa Américassa hän pelasi vuosina 1983 ja 1987.

Letelier edusti uransa aikana yli kymmentä eri seuraa. Kotimaansa lisäksi hän pelasi Kolumbiassa, Brasiliassa, Meksikossa, Perussa ja Venezuelassa. Hän lopetti pelaajauransa vuonna 1995.

## Lähteet
Ojatädyke

**Ojatädyke** (*Veronica beccabunga*) on ratamokasvien (Plantaginaceae) heimoon, tädykkeiden (*Veronica*) sukuun kuuluva kasvilaji. Se on monivuotinen, ruohovartinen ja kalju tädykelaji, joka on erotettavissa helposti muista tädykelajeista suhteellisen suurien ja pyöreiden lehtiensä sekä tummansinisten ja harsuissa tertuissa olevien kukkiensa perusteella.

Ojatädykkeen varret ovat kasvutavaltaan maanmyötäisiä tai kohenevia. Varret voivat kasvaa noin 60 cm pitkiksi asti ja ne juurehtivat nivelistään. Lehdet ovat lähes ruodittomia, muodoltaan leveänsoikeita ja nyhä- tai hammaslaitaisia. Ojatädykkeen kukat ovat melko suuria ja sijaitsevat harvahkoina terttuina ylimmissä lehtihangoissa. Kukkien teriö on noin 5 mm leveä ja väriltään tummansininen. Hedelmät ovat leveän sydämenmuotoisia ja lyhytperäisiä.

Ojatädyke kasvaa kosteilla kasvupaikoilla, kuten lähteiköissä ja ojien sekä purojen varsilla. Suomessa ojatädykettä tavataan vain Ahvenanmaalla sekä paikoitellen eteläisimmässä Suomessa. Ruotsissa ojatädyke on melko yleinen maan eteläosissa Skånesta Uplantiin ja harvinaisena pohjoisempana. Suomessa ojatädyke on luokiteltu silmälläpidettäväksi (NT) lajiksi.

Ojatädykkeen nuoria lehtiä voi käyttää salaatteihin tai muhennoksiin. Lisäksi ojatädykettä on käytetty rohtona veren puhdistuksessa.

Ojatädykkeen lajinimi (*beccabunga*) tulee lajin vanhasta saksankielisestä nimestä *bachbunge*, joka viittaa lajin kasvupaikkaan sekä lehdiltään hieman samannäköiseen valkosuolapunkaan (*Samolus valerandi*).

## Lähteet

## Aiheesta muualla
* Laji.fi: Ojatädyke (''Veronica beccabunga'')
* Pohjolan kasvien pauloissa: ''Veronica beccabunga'' - ojatädyke
* JSTOR Global Plants: ''Veronica beccabunga'' 
* Integrated Taxonomic Information System (ITIS): ''Veronica beccabunga'' 
* Global Biodiversity Information Facility (GBIF): ''Veronica beccabunga'' 
* Flora of North America: ''Veronica beccabunga''
Alain de Boismenu

**Kunnianarvoisa Alain-Marie Guynot de Boismenu** (27. joulukuuta 1870 Saint-Malo, Ille-et-Vilaine, Ranska – 5. marraskuuta 1953 Kubuna, Central, Papua-Uusi-Guinea) oli pappi, järjestön *Missionaries of the Sacred Heart of Jesus* jäsen, järjestön *Handmaids of the Lord* perustaja ja Papuaasian apostolinen vikaari. Hän eli seuraavien kuuden paavin hallintokausien aikana: Autuas Pius IX (1846–1878), Leo XIII (1878–1903), Pyhä Pius X (1903–1914), Benedictus XV (1914–1922), Pius XI (1922–1939) ja Pius XII (1939–1958). Paavi Franciscus julisti hänet kunnianarvoisaksi 15. huhtikuuta 2014. 

## Lähteet
Carlos Gats

**Carlos Gats** (s. 11. joulukuuta 1969 Buenos Aires, Argentiina) on uransa päättänyt argentiinalainen pikajuoksija. Hän pitää hallussaan maansa ennätyksiä sekä 100 että 200 metrin juoksussa ulkoradoilla sekä 200 metrin sisäratojen ennätystä. Gats osallistui urallaan kaksiin olympialaisiin: 1996 Atlantassa ja 2000 Sydneyssä. 

## Saavutuksia
* 1987 Etelä-Amerikan juniorimestaruus 4×100m viestissä.
* 1990 South American Games mestaruus 200 metrin juoksussa.
* 1994 Ibero-American mestaruus 100 metrin juokussa.

## Lähteet
Kaunislehdon talomuseo

**Kaunislehdon talomuseo** on Hyrynsalmen kunnan ylläpitämä museo. Kaunislehdon alkuperäisiä rakennuksia ovat päärakennus ja sauna. Muut museoalueen rakennukset on koottu eri puolilta kuntaa ja ne on pystytetty rakennusten alkuperäisille paikoille. Näin ollen asemakaava on pysynyt samana, jolloin se muistuttaa tyypillistä 1900-luvun alun hyrynsalmelaista taloa pihapiireineen.  Rakennusten lisäksi alueella on kaksi rautahyttiä, tervahauta ja veneitä. 

Hyrynsalmi ja siellä virtaava Emäjoki on toiminut ennen Kainuun helmenkalastuksen keskuksena. Jokihelmisimpukkaa on pyydetty Kainuussa keskiajalta lähtien. Pyyntitaito saapui Kainuuseen ja Hyrynsalmelle Vienan Karjalasta saapuneiden laukkukauppiaiden mukana. Kaunislehdosta löytyykin Suomen kattavin helmenpyyntivälineistö.

Kaunislehto sijaitsee vanhalla kaskialueella, johon on myöhemmin kasvanut kaunis lehtometsä. Siksipä maisemaa ja myöhemmin rakennettua torppaa ruvettiin kutsumaan Kaunislehdoksi.

Kaunislehdon talomuseo valittiin Itä-Suomen paikallismuseoksi vuonna 2023. Valinnan teki museologian emeritusprofessori Janne Vilkuna.

## Museoalueen rakennukset

1.  Päärakennus, alkuperäisellä paikalla

2.  Sauna, alkuperäisellä paikalla

3.  Paja, siirretty Tapaninkylästä, pystytys 1970  

4.  Kruununtorpparin savupirtti 

5.  Piimäaitta 

6.  Vaateaitta  

7.  Jyväaitta, pystytys 1970

8.  Ruoka-aitta  

9.  Riihi, pystytys 1971-72

10. Riihilato, pystytys 1979 ja katto päälle 1980

11. Masiinahuone, pystytys 1981 ja katto päälle 1982

12. Lammasnavetta 

13. Navettakota 

14. Navetta ja lato, navetta pystytetty 1970

15. Käymälä 

16. Talli, pystytys 1971-72

17. Hollitalli, pystytys 1977

18. Kamarirakennus, kamarin kehikko pystytetty 1978

19. Heinälato

20. Rautahytti

21. Tervahauta

## Valokuvia

Kuva: Orastava syksy Kaunislehdossa.jpg| Orastava syksy Kaunislehdossa 2020.
Kuva: Kaunislehdon navettakota.jpg | Etualalla Navettakota 
Kuva: Masiinahuone Kaunislehdossa.jpg | Kaunislehdon masiinahuone
Kuva: Ensilumi Kaunislehdossa syksyllä 2020.jpg | Syksyn 2020 ensilumet


## Aiheesta muualla
*Kaunislehto Facebookissa
*Valtakunnallisesti merkittävät rakennetut kulttuuriympäristöt RKY
*Suomussalmen kotiseutumuseo Kainuun museoita ja kulttuuriympäristökohteita -portaalissa

## Lähteet
Saukonpaasi

**Saukonpaasi** () on rakenteilla oleva ja pääosin valmistunut asuinalue Helsingin Jätkäsaaressa, Länsisataman kaupunginosassa. Se on rakennettu Ruoholahdenkanavan eteläpuolen asuinkortteleiden jatkeeksi. Saukonpaaden etelärajoina ovat Saukontori ja Saukonlaiturin satama-allas.

Saukonpaadessa asuu noin 1&nbsp;500 asukasta viidessä kerrostalokorttelissa sekä pienkerrostalojen korttelissa. Alueelle tulee myös merinäköalallinen puisto, josta osa on jo valmistunut. Saukonpaaden pohjoisrannalla on pienvenesatama ja Saukontorin rannalle on suunniteltu vesibussilaituria. Saukonpaadessa on raitiolinjan 8 päätepysäkki ja kääntösilmukka, josta rata erkanee Ruoholahden ja Kampin suuntiin. Raitiolinja 9 kulkee Saukonpaaden halki päätepysäkilleen Länsiterminaali 2:lle.

## Katso myös
* Saukko, 1910-luvulla Jätkäsaareen yhdistetty saari nykyisen Saukonpaaden läheisyydessä

## Lähteet
Jarmo Julkunen

**Jarmo Julkunen** (s. 1973) on suomalainen muusikko, jonka soittimia ovat ukulele, kitara, banjo ja luuttu.

Vuonna 2017 Turenki Records julkaisi Julkusen levyn *Ukulele Alakulo*.

Julkusen ukulelen soittoa on kuultu muun muassa Ylen kulttuuriohjelmissa, Sinfonia Lahden solistina, UMO Jazz Orchestran solistina, Lontoon sinfoniaorkesterin konserttisarjoissa, Paula Koivuniemen yhtyeessä, *[[Madventures]]*-sarjassa, *[[Ikitie]]*-elokuvassa sekä Angry Birds -mobiilipelissä.

Julkunen työskentelee oman Helsinki Ukulele Studionsa lisäksi muun muassa Sibelius-Akatemian kitaran vapaan säestyksen tuntiopettajana. Marraskuussa 2012 Julkunen aloitti toimimisen Hämeen läänintaiteilijana.

## Lähteet

## Aiheesta muualla
*Jarmo Julkusen kotisivut
*Jarmo Julkusen YouTube-kanava
Rogers Place

**Rogers Place** on NHL-joukkue Edmonton Oilersin ja WHL-joukkue Edmonton Oil Kingsin kotiareena. Hallin rakennustyöt alkoivat maaliskuussa 2014 ja halli saatiin valmiiksi 8. syyskuuta 2016. Se sijaitsee Edmontonin kaupungin keskustassa ja sitä käytetään myös konsertteihin ja koripallo-otteluihin.

## Lähteet

## Aiheesta muualla
Raúl Sufan

**Raúl Sufan** on uransa päättänyt argentiinalainen ralliautoilija. Hän voitti Argentiinan mestaruuden kaudella 1998. Ainoan kautensa ralliautoilun MM-sarjassa Sufan ajoi italialaisen H.F. Grifonen Toyota Celicalla kaudella 1997. Parhaaksi saavutukseksi MM-tasolla jäi Argentiinan rallin seitsemäs sija.
Gabriel Pozzo

**Gabriel Esteban Pozzo** (s. 26. maaliskuuta 1979 Córdoba) on uransa päättänyt argentiinalainen ralliautoilija. Urallaan Pozzo osallistui 48 MM-ralliin joissa ylsi kahdesti jäännöspisteille. Pääasiallisesti Pozzo kilpaili N-ryhmän tuontantoautojen PWRC-sarjassa mutta ajoi myös joitakin kilpailuja A-ryhmän tehdasautoilla. Pozzo voitti PWRC-sarjan mestaruuden kaudella 2001 kartanlukijanaan maanmiehensä Daniel Stillo.

Kaudella 2002 Pozzo osallistui neljään MM-ralliin A-ryhmän Skoda Octavia WRC:lla, joista Katalonian ja Argentiinan ralliessa hän ajoi Skoda Motorsportin tehdaskuljettajana.

## Saavutuksia
* 2000 PWRC-sarjan 3.
* 2001 PWRC-sarjan 1.
* 2004 Chilen rallimestaruus luokassa N3
* 2007 PWRC-sarjan 2.

## Lähteet
Antonio Silio

**Antonio Silio** (s. 9. toukokuuta 1966) on uransa päättänyt argentiinalainen kestävyysjuoksija. Silio juoksi maansa ennätyksiä käytännössä kaikilla kestävyysmatkoilla 5 000 metriltä maratoniin sekä radalla että maantiellä. Vielä joulukuussa 2021 hänen hallussaan oli Argentiinan ennätys 5&nbsp;000 metrillä sekä sisä- että ulkoradoilla, 10&nbsp;000 metrillä ja useilla tiejuoksumatkoilla (10 km, 15 km, 20 km, puolimaraton, 25 km ja 30 km). Maratonennätyksen hän menetti joulukuussa 2021 kun Joaquín Arbe alitti Silion vuonna 1995 juokseman ajan.

Silio osallistui urallaan kolmasti yleisurheilun maailmanmestaruuskisoihin 10 000 metrin juoksussa. 1991 hän voitti pronssia 5 000 metriltä Havannassa järjestetyissä Pan-Amerikan kisoissa. 1995 hän voitti Hampurin maratonin ennätysajallaan 2.09.57. Silio on voittanut myös kolme mitalia Etelä-Amerikan maastojuoksun mestaruuskilpailuissa. Kultaa 1988, hopeaa 1987 ja pronssia 1989.

## Henkilökohtaiset ennätykset

## Lähteet
Ville Valo & Agents

**Ville Valo & Agents** on Ville Valon ja Agentsin julkaisema studioalbumi vuodelta 2019. Albumi koostuu Rauli Badding Somerjoen kappaleista, ja se julkaistiin 15. helmikuuta 2019.

Albumilla on sekä hittejä että ennen levyttämättömiä Somerjoen kappaleita. Albumi nousi listaykköseksi sekä Suomen virallisella albumilistalla että fyysisellä albumilistalla.

## Kappaleet
Kaikki kappaleet säveltänyt ja sanoittanut Rauli Badding Somerjoki, ja sovittanut Esa Pulliainen, ellei toisin mainita.
;A-puoli
# 
# 
# 
# 
# 
# 
;B-puoli
# 
# 
# 
# 
# 
# 

## Vastaanotto

## Lähteet
MV Britannic

**MV Britannic** tai **RMS Britannic** oli White Star Line -yhtiön Harland and Wolffin valmistama linjalaiva, joka vaihtoi kahdesti omistajaa ennen kuin se romutettiin vuonna 1960.

## Valmistus
Huhtikuussa 1927 White Star Line tilasi uuden *Britanniciksi* nimetyn ylellisen linjalaivan Harland & Wolffin telakalta, missä köli laskettiin 14. huhtikuuta. Alus olisi suurin moottorilaiva, Englannin lipun alla ja samalla se oli maailman toiseksi suurin. Alus oli myös kolmas White Star Line -yhtiön linjalaiva jolla oli nimi "Britannic."

### Tekniset tiedot
*Britannicin* bruttovetoisuus oli 26&nbsp;943 grt ja nettovetoisuus oli 15&nbsp;445 tonnia. Ylin kansi oli 99 metriä pitkä ja skanssi oli 33 metriä pitkä. Alus oli kaksipotkurinen moottorialus. Aluksessa oli 12 sementoitua laipiota. Aluksessa oli neljä nelitahtimoottoria ja kaksitoimiset öljymoottorit, joissa on 20 sylinteriä.

Aluksella oli kaksi suurta savupiippua, joista etummaisessa oli sekä makean että kuuman veden säiliöitä.

## Historia

Toisen maailmansodan alussa alus pyydettiin Southamptoniin, missä se nopeasti varustettiin joukkojen kuljettamiseen. Muutama päivä myöhemmin alus lähti Glasgowiin hakemaan brittiläisen Intian armeijan ja merivoimien upseereita, jotka sitten kuljetettiin Bombayhin. Siellä alus aseistettiin ja jätti Englantiin useita tonnia tavaroita. Sodan aikana alusta vastaan hyökättiin useita kertoja. Sodan päätyttyä laiva oli kuljettanut noin 180&nbsp;000 sotilasta. Sodan jälkeen laiva jatkoi matkustajaliikenteessä aina vuoteen 1960.

*Britannic* lähti 11. marraskuuta 1960 viimeiselle matkalleen Liverpoolista New Yorkiin. Se lähti 25. marraskuuta paluumatkalle Liverpooliin, jonne alus saapui viimeisen kerran joulukuun 2. päivänä, 275 matkan jälkeen.

*Britannic* myytiin nopeasti romutusta varten. 16. joulukuuta 1960 alus jätti Merseyn viimeisen kerran omalla höyryllä Thomas W. Wardin pihalle Inverkeithingissä, Fifessä, jossa se saapui 19. joulukuuta Skotlantiin romutettavaksi. *Britannic* oli yksi viimeisimmistä aluksista White Star Line -yhtiön lipun alla.

## Lähteet
*

### Viitteet
Margaret Chase Smith

**Margaret Madeline Chase Smith** (14. joulukuuta 1897 Skowhegan, Maine – 29. toukokuuta 1995 Skowhegan, Maine) oli yhdysvaltalainen republikaanisen puolueen poliitikko. Hän toimi Yhdysvaltain edustajainhuoneen jäsenenä 1940-1949 ja Yhdysvaltain senaattorina Mainesta vuosina 1949-1973. Smith oli ensimmäinen nainen, joka toimi sekä edustajainhuoneessa ja senaatissa. Maltillisena republikaanina hän kritisoi McCarthyismin taktiikkaa Declaration of Conscience -puheessaan 1950.

Smith haki republikaanien presidenttiehdokkuutta vuoden 1964 presidentinvaaleissa. Hän oli ensimmäinen nainen, joka haki pääpuolueen presidenttiehdokkuutta. Lopettaessaan työt senaatissa Smith oli pisimmin siellä toiminut nainen. Tämä ennätys rikottiin vasta 5. tammikuuta 2011, jolloin senaattori Barbara Mikulski aloitti viidennen toimikautensa. Tähän päivään asti Smith on pisimmin vallassa ollut republikaaninen naissenaattori.

## Lähteet
Lucedale

**Lucedale** on kaupunki Mississippin osavaltiossa Yhdysvalloissa. Sen väkiluku oli vuoden  väestönlaskennassa 2 923. Kaupunki on Georgen piirikunnan hallintokeskus. 

## Lähteet
Ivan L’ovkin

**Ivan L’ovkin** (ven. Иван Иванович Левкин, *Ivan Ivanovitš Levkin*; 1903–1974) oli neuvostoajan karjalainen säveltäjä ja karjalaisen kansanrunouden kerääjä, Neuvosto-Karjalan ansioitunut taiteilija (1949), Venäjän neuvostotasavallan kulttuurialan arvostettu työntekijä.
 
## Syntymä
Ivan L’ovkin oli karjalainen. Hän syntyi maanviljelijöiden perheeseen 20. huhtikuuta 1903 Munjärven kylään.  Perheessä oli monta lasta.

## Opiskelu ja työ
* Munjärvenlahden kirkkokoulun loputtua palveli renkinä. 
* Vuosien 1925–1927 aikaan oli armeijassa, palveli Karjalan jääkäripataljoonassa.
* Vuosina 1927–1929 työskenteli Onegzavodilla. 
* Vuosina 1929–1931 opiskeli Leningradin karjalaisessa draamaoppilaitoksessa.
* Vuosina 1931–1935 taiteellisen propagandaryhmän johtaja, joka työskenteli Karjalan neuvostotasavallan Opetuskomisariaatin tyvessä.
* Oli itärintamalla ("Suuri isänmaallinen sota"), palveli meriprikaatin joukossa. Haavoittui, vuonna 1945 päästettiin palveluksesta.

## Kulttuurialalla
* Ivan L’ovkin on Karjalan suurimpien lauluryhmien perustaja. Vuonna 1936 hän perusti  Petrovskin karjalan kansan kuoron, vuonna 1938 – Vieljärven karjalan kansan kuoron.
* Vuosien 1945–1963 aikaan oli perustettujen kuorojen ohjaajana.
* Oli myös Aunuksen kansan kuoron ohjaajana.
* Ivan L’ovkin kirjoitti yli 70 laulua. Niiden joukossa on venäläisten laulujen käännökset karjalaksi ja itse kirjoitetut laulut, rekilaulut, runot karjalan kielellä. Monet niistä tulivat Karjalassa kansanlauluiksi, jotka nykyään kuuluvat Karjalan monien lauluryhmien repertoaariin. Niitä laulaa Karjalan valtiollinen Kantele-yhtye, karjalan kansan Oma Pajo -kuoro, Myllärit, Petrovskin kuoro ja muut.

## Kuuluisat laulut
* «Ruskei neičyt, valgei neičyt»
* «Kazvatti mami minun»
* «Ongo kaunis Karjala»
* «Kuldaizen kel istuimmo» 
* «Ruispeldo»  
* «Gul’aičin minä» 
* «Petroskoi».

## Festivaalit
Kontupohjan piirissä pidetään Ivan L’ovkinille omistettua festivaalia: ”Karjalan mändylöin pajot”.

## Kirjallisuus
* Карелия: энциклопедия: в 3 т. / гл. ред. А. Ф. Титов. Т. 2: К – П. – Петрозаводск: ИД «ПетроПресс», 2009. С. 159–464 с.: ил., карт.  (т. 2)

## Aiheesta muualla
* К 100-летию Ивана Левкина
* Национальный архив Республики Карелия. Левкин Иван Иванович
* Фестиваль карельской народной песни прошёл на родине Ивана Левкина 
* «Я вне песни не видел жизни…»
* Ivan L’ovkin
Rajaeste

**Rajaeste** on kahden valtion rajaa myöten kulkeva rakennelma, kuten aita tai muuri. Rajaesteen tarkoituksena on yleensä rajavalvonta, laittoman maahanmuuton pysäyttäminen tai salakuljetuksen estäminen. Joissain tapauksissa rajaesteillä merkitään kiistanalaisia valtionrajoja.

## Nykyajan rajaesteitä

## Historiallisia rajaesteitä
* Antoninuksen valli, roomalaisten valli Britanniassa
* Berliinin muuri Itä- ja Länsi-Berliinin välissä
* Hadrianuksen valli, roomalaisten valli Britanniassa
* Limes Germanicus Rooman valtakunnan ja germaaniheimojen välissä
* Kiinan muuri Kiinan ja pohjoisten kansojen välissä
*Saksojen välinen raja Itä-Saksa ja Länsi-Saksan välissä

## Lähteet

## Kirjallisuutta
* 

## Aiheesta muualla
Jorge Castelblanco

**Jorge Castelblanco** (s. 23. syyskuuta 1987) on panamalainen kestävyysjuoksija. Osallistuessaan maratonille 2016 Rion olympialaisissa hänestä tuli maansa ensimmäinen olympia-maratoonari. Castelblanco pitää hallussaan Panaman ennätyksiä sekä maratonilla että puolimaratonilla. Kaikki ennätykset syntyivät Hampurin maratonilla 17. huhtikuuta 2016.

Castelblanco on valmistunut Panaman teknillisestä yliopistosta ja on siviiliammatiltaan poliisi. 

## Henkilökohtaiset ennätykset

## Lähteet
Everything Is Love

**Everything Is Love** (tyyliteltynä **EVERYTHING IS LOVE**) on Beyoncén ja Jay Z:n muodostaman The Carters -duon esikoisalbumi, joka julkaistiin 16. kesäkuuta 2018.

## Kappaleet
# 
# 
# 
# 
# 
# 
# 
# 
# 

## Arvostelut
* AllMusic: 

## Lähteet
Quillacollo

**Quillacollo** on kaupunki Boliviassa Cochabamban departementissa. Kaupungissa oli 117&nbsp;859 asukasta vuoden 2012 väestönlaskennassa.

## Ilmasto
Quillacollossa on Köppenin ilmastoluokituksen mukaan keskileveysasteiden aroilmasto. Vuoden keskilämpötila on noin 18&nbsp;°C ja keskimääräinen sademäärä 590 millimetriä. Marraskuu on lämpimin kuukausi. Silloin vuorokauden keskilämpötila on noin 21&nbsp;°C. Viilein kuukausi on heinäkuu, jolloin keskilämpötila on noin 14&nbsp;°C. Sateisin kuukausi on tammikuu, jolloin sataa keskimäärin noin 160 millimetriä. Kesäkuu puolestaan on kuivin kuukausi. Silloin keskimääräinen sadanta on 2 millimetriä.

## Lähteet
Montero (kaupunki)

**Montero** on kaupunki Boliviassa Santa Cruzin departementissa. Kaupungissa oli 107&nbsp;298 asukasta vuoden 2012 väestönlaskennassa.

## Ilmasto
Monterossa on Köppenin ilmastoluokituksen mukaan savanni-ilmasto. Vuoden keskilämpötila on noin 24&nbsp;°C ja keskimääräinen sademäärä 1&nbsp;270 millimetriä. Marraskuu on lämpimin kuukausi. Silloin vuorokauden keskilämpötila on noin 27&nbsp;°C. Viilein kuukausi on heinäkuu, jolloin keskilämpötila on noin 20&nbsp;°C. Sateisin kuukausi on tammikuu, jolloin sataa keskimäärin noin 220 millimetriä. Elokuu puolestaan on kuivin kuukausi. Silloin keskimääräinen sadanta on 36 millimetriä.

## Lähteet
No Pizza

**No Pizza Oy** oli osa Kotipizza Group -konsernia. Kansainvälisille markkinoille ja nuorille asiakkaille suunnatun No Pizza -ravintolakonseptin oli tarkoitus tulla ravintolaketjuksi "master franchising" -yhteistyöllä, jossa ulkomainen kumppani olisi saanut joko maa- tai kaupunkikohtaisen lisenssin.  Ketjun konsepti perustui hapanjuuripizzaan (sour dough), johon käytettiin runsaasti lähi- ja luomuraaka-aineita.

No Pizza lopetti toimintansa maaliskuussa 2020. 

## Historia

Ensimmäinen No Pizza -ravintola avattiin kesäkuussa 2018 Helsingin keskustassa sijaitsevan Citycenter-kauppakeskuksessa. 

No Pizzan liikevaihto ensimmäisenä kokonaisena kuukautena, heinäkuussa 2018, oli 50 000 euroa.

## Tuotteita
No Pizzan konsepti perustui muun muassa tuoreutta painottaviin täytteisiin ja raaka-aineisiin ja Fazerin kanssa kehitettyyn sourdough-taikinasta tehtyyn pizzapohjaan.Taikina paistettiin 380-asteisessa uunissa ja paiston jälkeen yli puolet täytteistä lisättiin pizzaan tuoreena tiskillä asiakkaan edessä.  

Ovaalinmuotoisten pizzojen täytteisiin kuuluivat muun muassa kantarellit, kuusiöljy, loimulohi, paahdettu kana, peruna, porosalami, puolukka ja wings-kastike. Täytteet hankittiin paikallisesti, esimerkiksi helsinkiläistä Brie-juustoa, kuusamolaista emmentalia ja suonenjokelaista sinihomejuustoa. Pizzasta oli myös makea versio, makea jättiläinen, jonka täytteisiin kuului suklaa-pähkinä-jogurttitahnaa ja banaania. Ravintolassa myytiin muun muassa ranskalaista roseeviiniä ja Stadin Panimon No Pizzalle kehittämää pale ale-olutta. 

## Markkinointi
No Pizzan konsepti perustui muun muassa vastuullisuutta selkeästi erottuvaan visuaaliseen ilmeeseen ja asiakaskokemukseen.Ravintola poikkesi perinteisestä pizzeriasta muun muassa sillä, että keskellä ravintolaa oli niin kutsuttu Black Box, musta kuutio, joka toimi keittiö- ja baaritilana. Ravintolalle oli tehty oma soittolista Spotifyn yrityksille suunnatun palvelun kanssa, jossa No Pizzalle oli luotu kokonaan oma, sen brändiin ja arvomaailmaan sopiva soittolista.

No Pizza -brändi rakennettiin N2 Marketing -mainostoimiston kanssa ja ketjun sisustusilmeen suunnitteli Futudesignin Risto Wikberg. Brändi sanoi ei monelle "huonolle asialle", kuten käteisellä maksamiselle, tarpeettomille lisäaineille, ruokahävikille, muovikasseille, mutta kyllä "hyville asioille", kuten vastuullisesti tuotetuille raaka-aineille. 

## Lähteet

## Aiheesta muualla
*Verkkosivu
Aleksi Rantamaa

**Aleksi Ilkka Tapani Rantamaa** (s. 24. heinäkuuta 1993 Turku) on suomalainen toimittaja ja tubettaja. Hän työskenteli Ylen Kioski-palvelussa vuosina 2015–2024. Tubettajana hänen nimimerkkinsä oli Mentaalisavuke.

Rantamaa aloitti tubettamisen Mentaalisavuke-käyttäjänimellä 2010-luvun alussa ja oli ensimmäisiä suomalaisia tubettajia. Hänet tunnettiin tubettajana mielipiteitä jakavana, sillä hänen tyylinsä oli muita suomalaisia tubettajia huomattavasti kärjistävämpi, rääväsuisempi ja kiihkeämpi. Hän pyrki itsekin keskustelemaan juuri niistä aiheista, jotka ärsyttivät häntä. Hän itse kutsui itseään ”Suomen vihatuimmaksi tubettajaksi” vuonna 2014.

Rantamaa lopetti tubettamisen vuonna 2015. Syyksi hän kertoi kiinnostuksen loppumisen ja sen, että oli jo ”antanut kaiken Suomitubelle”. Hän on myöhemmin kertonut katuvansa joitain tekemiään Mentaalisavuke-videoita, ja hän on piilottanut useita niistä näkyvistä. Keväällä 2015 hän siirtyi työskentelemään Yle Kioskiin. Yle Kioskin YouTube-kanavan nimeksi vaihdettiin Aleksi Rantamaa marraskuussa 2018, sillä suurimman osan kanavan sisällöstä tuotti Rantamaa.

Rantamaa alkoi tammikuussa 2024 pitää *Isoi juttui* -nimistä podcastia Jesse ”Mauton” Sarkkisen ja Lloyd Libison kanssa.

## Yksityiselämä
Rantamaa asui lapsuutensa Porissa. Hän kertoi helmikuussa 2023 julkaisemallaan videolla olevansa toipuva alkoholisti. Rantamaa kihlautui kumppaninsa kanssa huhtikuussa 2024, ja heille syntyi lapsi saman vuoden heinäkuussa. Hän kertoi syksyllä 2025 tulleensa uskoon ja liittyneensä Suomen evankelis-luterilaiseen kirkkoon.

## Lähteet
Dean Baquet

**Dean Baquet** (s. 21. syyskuuta 1956) on yhdysvaltalainen journalisti. Hän on taustaltaan kreoli. Kesken jääneiden kirjallisuudenopintojensa aikana hän aloitti työt paikallislehdessä, josta hän jatkoi uraansa ''Chicago Tribunen'', *[[The New York Times|The New York Timesin]] ja [[Los Angeles Times|Los Angeles Timesin]]* palkkalistoilla. Baquet voitti Pulitzer-palkinnon vuonna 1998 ansioistaan tutkivan journalismin parissa. Hän toimi vuodesta 2014 vuoteen 2022 *The New York Timesin* päätoimittajana.

## Lähteet
SS Scandinavian

**SS Scandinavian** oli höyrylaiva, joka rakennettiin Harland & Wolffin telakalla, Belfastissa ja otettiin käyttöön vuonna 1898. Alus vaihtoi nimeä ja omistajaa useita kertoja. Se rakennettiin alun perin Dominion Line-varustamolle ja nimettiin **New Englandiksi**, vuonna 1903 alus siirrettiin White Star Linen omistukseen ja nimettiin **Romaniciksi.** Vuonna 1912 alus myytiin Allan Shipping Linelle ja sai nimen **Scandinavian**, joka säilyi uran loppuun asti.

## Tausta
1890-luvun lopulla Dominion Line tilasi kolme alusta Harland & Wolffin telakalta. 

## Tekniset tiedot
SS Scandinavia oli 168 metriä pitkä, leveys oli 18 metriä, syväys oli 13 metriä.

Aluksella oli kaksi nelisylinteristä kolmivaiheista höyrykonetta, jotka oli kytkettynä kahteen potkuriin, ja ne saivat aluksen liikkumaan enintään 15 solmun nopeutta. Aluksessa oli kolme kantta.

## Käyttöhistoria
New England aloitti neitsytmatkansa Liverpoolista Bostoniin 30. kesäkuuta 1898. Dominion Line ja White Star Line siirtyivät vuonna 1902 International Mercantile Marine Co:lle, joka aloitti alusten siirtämisen tytäryhtiöidensä välillä. Valtaosa Dominion Line -yhtiön alusten reiteistä siirtyi pian White Star Linelle. New England teki viimeisen purjehduksensa Liverpoolista Dominioon Dominic Line lipun alla 17. syyskuuta 1903. Pian tämän jälkeen alus myytiin White Star Linelle ja nimettiin uudelleen Romaniciksi. Alus jatkoi Liverpoolin ja Bostonin välisellä reitillä siirryttyään White Star Linen lipun alle.

Romanic siirrettiin uudelle reitille Bostonista Napoliin ja Genovaan 3. joulukuuta 1903.

12. heinäkuuta 1907 Romanic törmäsi 66 tonnin kalastuskuunaari **Natalie B. Nickersoniin** lähellä Nantucketia. Kuunari upposi törmäyksen johdosta, jolloin kolme sen kahdeksastatoista miehistön jäsenestä menetti henkensä. Romanic otti mukaansa muut selviytyjät.

Ensimmäisen maailmansodan puhkeamisen jälkeen elokuussa 1914 alusta käytettiin joukkojen kuljettamiseen Kanadasta Britanniaan. Vuosina 1917–1918 Scandinavian toimi linjaliikenteessä. Vuonna 1917 kanadalainen Pacific Line osti Allan Linen. Laivan vapauduttua sotilaspalveluksesta Scandinavian teki ensimmäisen matkansa uuden omistajan lipun alla 22. elokuuta 1918 Liverpoolin ja New Yorkin välillä. Kolme kuukautta myöhemmin alus siirrettiin Liverpool – St John -reitille.

Toukokuussa 1920 alus siirrettiin jälleen Antwerpen – Southampton – Quebec – Montreal-reitille, mutta vuoteen 1922 mennessä tällä reitillä oli monta muuta alusta ja Scandinavian poistettiin palveluksesta heinäkuussa. Seuraavana vuonna alus myytiin romutettavaksi ja lokakuussa 1923 alus vietiin Hampuriin romutusta varten.

## Lähteet
Suippopyrstösorsa

**Suippopyrstösorsa** (*Anas georgica*) on sorsien sukuun kuuluva puolisukeltaja, joka elää Etelä-Amerikassa. Se jaetaan kolmeen alalajiin, joista yksi on kuollut sukupuuttoon.

## Koko ja ulkonäkö
Suippopyrstösorsalla on ruskea pää ja kaula. Nokka on keltainen mustalla kärjellä, ja siinä on musta raita alhaalla keskellä. Pyrstö on ruskehtava ja terävä. Ylempi siipi on harmahtavan ruskea ja toissijaiset siivet mustahkon vihreitä. Suurin osa ruumiista on nahanvärisen ruskeaa vaihtelevankokoisine mustine täplineen. Laji voidaan joskus sekoittaa harmaataviin, mutta se voidaan erottaa nokan keltaisista raidoista, suuremmasta koosta ja taipumuksestaa olla muodostamatta suuria parvia. 

## Levinneisyys ja elinympäristö
Levinneisyys kattaa suuren osan Etelä-Amerikasta, Falklandinsaaret ja Etelä-Georgian. Pienintä alalajia, *Anas georgica georgica*a, on arviolta 1 000–1 500 paria, ja sitä tavataan ainoastaan Etelä-Georgiassa. Alalaji *Anas georgica spinicauda* on yleinen Etelä-Amerikan mantereella Kolumbian eteläkärjestä etelään ja Falklandinsaarilla, ja sitä on lukumäärältään selvästi yli 100&nbsp;000. *Anas georgica niceforoi*n, jota tavattiin ennen Keski-Kolumbiassa, uskotaan kuolleen sukupuuttoon, koska se on havaittu viimeksi vuonna 1952 (ja luonnehdittu 1946). Suippopyrstösorsien elinympäristö ulottuu ylänköjen järviltä ja soilta alankojen järville ja joille ja avoimen maan rannikoille.

## Lisääntyminen
Pesät tehdään maalle ja peitetään heinällä ja untuvilla. Suippopyrstösorsat piilottavat pesänsä kasvillisuuteen lähelle vettä. Ne munivat neljästä kymmeneen munaa. 

## Kuvia

File:Anas georgica georgica 244573720.jpg|*Anas georgica georgica*
File:Brown pintail (Anas georgica spinicauda) (5).jpg|*Anas georgica spinicauda*


## Lähteet

## Aiheesta muualla
* Laji.fi: Suippopyrstösorsa (''Anas georgica'')
* ITIS: ''Anas georgica''
Solange Witteveen

**Solange Witteveen** (s. 6. helmikuuta 1976 Buenos Aires) on uransa päättänyt argentiinalainen korkeushyppääjä. Hänen ennätyksensä 196 cm syyskuulta 1997 on myös voimassa oleva naisten korkeushypyn Argentiinan ja Etelä-Amerikan ennätys.
Witteveen voitti Etelä-Amerikan juniormestaruuden vuonna 1993 tuloksella 175 cm. Olympialaisissa Witteveen kilpaili korkeushyppääjänä kahdesti. Vuoden 2000 kisoissa hän sijoittui sijalle 20 ja neljä vuotta myöhemmin sijalle 23. Molemmilla kerroilla hänen tuloksekseen jäi 189 cm.
Vuoden 2001 Etelä-Amerikan mestaruuskilpailuissa hän hyppäsi 197 cm joka olisi ollut uusi Etelä-Amerikan ja Argentiinan ennätys. Hän kuitenkin narahti doping testissä kielletyistä aineista ja näin hänen suorituksensa hylättiin ja hänelle langetettiin kahden vuoden kilpailukielto.

## Saavutuksia
### kultaa
* 1993 Etelä-Amerikan juniorimestaruuskilpailut
* 1997 Etelä-Amerikan mestaruuskilpailut
* 1998 South American Games
* 1999 Pan American Games
* 2000 Ibero-American Championships

### hopeaa
* 1992 Etelä-Amerikan juniorimestaruuskilpailut
* 1994 Etelä-Amerikan juniorimestaruuskilpailut
* 1993 Pan American juniorimestaruuskilpailut (pituushyppy)
* 1995 Etelä-Amerikan juniorimestaruuskilpailut
* 1998 Ibero-American Championships
* 2005 Etelä-Amerikan mestaruuskilpailut
* 2006 Etelä-Amerikan mestaruuskilpailut
* 2007 Etelä-Amerikan mestaruuskilpailut
* 2009 Etelä-Amerikan mestaruuskilpailut

### pronssia
* 1999 Universiadit
* 2008 Ibero-American Championships

## Lähteet
* 
### Viitteet
Yhdysvaltain varapresidentin puoliso

**Second Lady of the United States** tai **Second Gentleman of the United States** on Yhdysvaltain varapresidentin puolisosta käytetty epävirallinen englanninkielinen nimitys. Nimitys on harvoin käytetty ja mukailee Yhdysvaltain presidentin puolisosta käytettävää *First Lady of the United States* -nimitystä. 

Varapresidentti Kamala Harrisin puolisosta Douglas Emhoffista käytettiin ensimmäisenä miespuolisena Yhdysvaltain varapresidentin puolisona epävirallista nimitystä *Second Gentleman of the United States**.*

## Lähteet
Jammun ja Kashmirin konflikti

**Jammun ja Kashmirin konflikti** on Intian hallituksen ja kashmirilaisten separatistien välinen konflikti. Jotkut ryhmät haluavat Kashmirista itsenäisen ja toiset haluavat liittää sen Pakistaniin. Konfliktissa on vahvoja islamistisia elementtejä. Monet separatistiryhmät ovat tunnistautuneet jihadistiliikkeiksi ja saavat tukea jihadistiliikkeiltä.

Konfliktin juuret ovat kiistassa alueen autonomiasta. Demokraattinen kehitys oli rajoitettua Kashmirissa 1970-luvulle asti. Vuonna 1988 separatistiliikkeet saivat paljon kannatusta Kashmirin asukkailta. Heinäkuussa 1988 Intian hallitukseen kohdistuneet mielenosoitukset, lakot ja hyökkäykset aloittivat konfliktin. Konfliktissa on kuollut tuhansia ihmisiä, mukaan lukien siviilejä.

Intia on syyttänyt Pakistania mujahidinien kouluttamisesta ja tukemisesta. Vuonna 2015 entinen presidentti Pervez Musharraf tunnusti Pakistanin tukeneen separatisteja 1990-luvulla.
Estrid Ott

**Estrid Ott** (14. toukokuuta 1900 Kööpenhamina – 19. toukokuuta 1967 Roskilde) oli tanskalainen kirjailija. 

## Teoksia

*[[Lotta Svärd|Lottien]] mukana Suomen sodassa (Med Lotterna bag Fronten, 1940)**, *
Pikkulotta Salli (Sally Smaalotte, 1940),
Lofotin Liisa
,Poika etsii kotia
 ja Poika uudella tiellä.

## Lähteet
Sirénin talomuseo

**Sirenin talomuseo** on Porlammin kotiseutumuseon sivupiste. Se sijaitsee noin puolen kilometrin päässä kotiseutumuseon museoalueesta. 

Talomuseo on talonpoikaistorppa, joka on rakennettu 1870-luvulla. Siinä on huone ja keittiö. 1900-luvun alussa torppaan rakennettiin toinen huone.
 
Pihapiirissä oli aikanaan useita ulkorakennuksia, kuten sauna, liiteri, karjasuojia ja lato. Ne purettiin 1950-luvulla. Pihan toisella puolella olevat aitat ovat jäljellä. Pienemmän aitoista, liha-aitan, toi 

Matti Sirén toi pienemmän aitan muuttaessaan Artjärveltä tilalle Porlammiin, jonka hän osti Vestmanilta. Sirén asui tilallaan 1960-luvulle asti. Loppuaikoina tilalla asui myös tytär Aino. Matin lapsenlapset vuokrasivat museolle tilan rakennukset 1965, jolloin jäljellä oleva, osaksi 1800-luvun lopun irtaimisto, siirtyi museon omistukseen.
 
Vuonna 1995 Porlammin kotiseutumuseo osti rakennukset ja pihapiirin itselleen. Viime aikoina talomuseon irtaimistoa on täydennetty 1900-luvun alkupuolen hengessä. Talon pihamaalla on kaivo ja kylä- ja lautakeinut.

## Lähteet
SS Lapland

**SS Lapland** oli Red Star Line -varustamon matkustaja-alus, joka rakennettiin Harland & Wolffin telakalla. Laivan vesillelasku tapahtui 27. kesäkuuta 1908. Alus näytti ulkoapäin samalta kuin sen sisaralukset Samland, Gothland ja Poland, mutta oli kooltaan huomattavasti suurempi.

## Laiva
Lapland rakennettiin Harland & Wolffin telakalla Pohjois-Irlannin Belfastissa vuonna 1909. Alus oli 184,6 metriä pitkä, 21,5 metriä leveä ja sen huippunopeus oli 17 solmua. Aluksessa oli kaksi savupiippua, neljä mastoa ja kaksi höyrykonekäyttöistä potkuria. Sen kapasiteetti oli 17 540 bruttorekisteritonnia, ja se oli tuohon aikaan suurin Red Star Linen käytössä ollut alus sekä samalla suurin Belgiaan rekisteröity matkustaja-alus.

Laplandiin oli asennettu sähkökäyttöisiä hissejä, jotka eivät olleet tuohon aikaan kovin yleisiä. Aluksessa oli myös kuntosali ja stenografiatoimisto. Lisäksi matkustajilla oli pääsy lasitetulle kävelykadulle.

## Historia

Lapland aloitti 10. huhtikuuta 1909 neitsytmatkansa Belgian lipun alla.Neitsytmatkan reitti kulki Belgian Antwerpenistä Englannin Doverin kautta  Yhdysvaltojen New Yorkiin. Alus aloitti viimeisen matkansa tällä reitillä 7. huhtikuuta 1914. 9. tammikuuta 1914 alus kävi Liverpoolin, Englannin ja New Yorkin reitillä.

### Titanicin miehistön kotiuttaminen

Huhtikuussa 1912 White Star Line otti Laplandin väliaikaisesti käyttöönsä tuodakseen Titanicin miehistön eloonjääneet jäsenet Englantiin, kun heidät oli pidätetty Yhdysvalloissa tutkimuksia varten. Lapland saapui Englantiin 28. huhtikuuta, 13 päivää Titanicin uppoamisen jälkeen.

### Ensimmäinen maailmansota
Lapland aloitti 29. lokakuuta 1914 Liverpool-New York -reitillä Yhdistyneen kuningaskunnan lipun alla, jolloin sen omisti Cunard Line. Huhtikuussa 1917 se osui miinaan Merseyssä, mutta pääsi silti Liverpooliin. Kesäkuussa 1917 alus muutettiin joukkojenkuljetusalukseksi.

### Sodan jälkeen
24. marraskuuta 1918 Lapland aloitti ensimmäisen matkansa Compiègnen aselevon jälkeen, purjehtien Liverpoolista New Yorkiin White Star Linen lipun alla. 2. elokuuta 1919 alus aloitti kuudennen ja viimeisen kierroksensa tällä reitillä. 

16. syyskuuta 1919 Lapland siirrettiin Southamptonin – New Yorkin reitille. Se teki tällä reitillä kolme matkaa, viimeisen ollessa 27. marraskuuta 1919.

29. huhtikuuta 1932 alus aloitti viimeisen matkansa Antwerpenin, Southamptonin, Havren ja New Yorkin välillä. Alus romutettiin vuonna 1933 Osakassa, Japanissa. 

## Lähteet
Brielle

**Brielle** on kaupunki Etelä-Hollannin provinssissa, Alankomaissa. Vuonna 2018 kaupungin väkiluku oli 17 184 (alustava luku). Brielle sai kaupunkioikeudet vuonna 1306.

## Ystävyyskaupungit

*  Queenborough, Iso-Britannia (vuodesta 1967)
*  Havlíčkův Brod, Tšekki (vuodesta 1985)

## Lähteet
SS Pennland (1922)

**SS Pennland** (aikaisempi nimi **SS Pittsburgh**) oli vuonna 1922 käyttöön otettu matkustaja-alus, jonka omisti aluksi White Star Line. Vuonna 1925 alus siirtyi Red Star Linen omistukseen nimellä SS Pennland. Pennland vaurioitui niin voimakkaasti vuonna 1941 Kreetassa saksalaisen ilma-aluksen lennon aikana, että ne oli upotettava.

## Rakentaminen
*SS Pennlandin* köli lasketiin marraskuussa 1913 Belfastissa sijaitsevassa Harland & Wolffin telakalla, mutta sodan vuoksi valmistuminen viivästyi. Alus rakennettiin nimellä *Pittsburgh* American Linelle, joka kuului International Mercantile Marine Companylle.

Ensimmäisen maailmansodan puhkeamisen vuoksi aluksen rakentaminen keskeytettiin elokuussa 1914. Aluksen rakentamista jatkettiini vasta 17. marraskuuta 1920. 175-metrisellä aluksella oli kaksi savupiippua, kaksi mastoa, kolme potkuria ja sen huippunopeus oli 15 solmua (27,8 km / h). Alukselle voitiin  ottaa 600 ensimmäisenluokan matkustajaa ja 1&nbsp;800 kolmannenluokan matkustajaia.

## Käyttöhistoria
Aluksen neitsytmatka alkoi 6. kesäkuuta 1922, kun se lähti Liverpoolista Philadelphiaan ja Bostoniin White Star Linen lipun alla. Marraskuussa 1922 alus pelasti italialaisen Monte Grappan miehistön laivan uppoamisen uhkaamana.  

1. joulukuuta 1922 alus aloitti reitin Bremen - Southampton - Halifax – New York, ja 25. marraskuuta 1923 se aloitti ensimmäisen kerran reitin Hampuri - Southampton - Halifax - New York. 

20. tammikuuta 1925 alus vuokrattiin Red Star Linelle, ja sen reitti muuttui Antwerpen – Southampton – Halifax – New York. Samalla alus nimettiin Pennlandiksi, ja se aloitti ensimmäisen matkansa uudella nimellään 2. huhtikuuta 1926 samalla reitillä. 

Tammikuussa 1930 laiva varusteltiin kuljettamaan turisteja ja kolmannen luokan matkustajia. Aluksen uusi reitti, Antwerpen - Havre - Southampton - New York - Havre - Lontoo - Antwerpen, käynnistyi 16. marraskuuta 1934.  

Alus kunnostettiin Kielissä, ja sen jälkeen se aloitti reitin Antwerpen – Southampton–New York 10. toukokuuta 1935. Aluksen viimeinen matka tällä reitillä alkoi huhtikuussa 1939, minkä jälkeen se myytiin Holland America Linelle. 

Alus jatkoi reitillä Antwerpen – Southampton – New York kesäkuussa 1939. 10. maaliskuuta 1940 sen viimeinen siviilimatka oli Antwerpenistä Dunkerquen kautta New Yorkiin. Alus otettiin sotilaskuljetuskäyttöön, ja 25. huhtikuuta 1941 saksalaiset lentokoneet pommittivat pommittivat sitä Ateenan luoteisrannikon läheisyydessä.

## Lähteet
Hälytysajoneuvo

**Hälytysajoneuvo** on ajoneuvo, jonka tehtävänä on vastata hätätilanteisiin. Hälytysajoneuvot ovat Suomessa sairaanhoitopiirien vastuulla, jotka voivat järjestää ne itse, tehdä pelastuslaitoksen kanssa yhteistyössä tai siirtää ne yksityisille yrittäjille. Hälytysajoneuvot saavat yleensä rikkoa liikennesääntöjä päästäkseen hälytyspaikoille mahdollisimman nopeasti. Kuitenkin joissain valtioissa hälytysajoneuvon kuljettaja voidaan silti haastaa oikeuteen, jos kuljettaja osoittaa "harkitsematonta muiden turvallisuuden laiminlyöntiä". 

Suomessa hälytysajoneuvon ohittaessa laitetaan hätävilkut päälle, pidetään oman ajoneuvon nopeus tasaisena ja pysytään omalla ajokaistalla.

## Tyypit
On olemassa useita hälytysajoneuvoja. Hälytysajoneuvoja ovat muun muassa: 

; Lainvalvonta 
:* Poliisiauto 
:* Poliisimoottoripyörä 
:* SWAT-ajoneuvo
:* Poliisipolkupyörä 

; Pelastustoimi 
:* Paloautot (sammutusautot, tikasautot)
:* Vuoristopelastusajoneuvo 
:* Uimavalvojan ajoneuvo 
:* Lentokenttäpaloauto 

; Ensihoito 
:* Moottoripyöräambulanssi 
:* Ambulanssi 
:* Pelastushelikopteri 

## Varustus
Suurin osa hälytysajoneuvoista varustetaan hälytysvaloilla ja sireeneillä, jotka helpottavat hälytysajoneuvojen kulkua ja havainnointia liikenteessä sekä näkyvyyttä onnettomuuspaikalla. 

Paikallisista laeista riippuen ajoneuvot voivat joutua antamaan tietä hälytysajoneuvoille, jotka kulkevat hälytysajossa. Esimerkiksi Utahissa, Yhdysvalloissa hälytysajossa olevalle hälytysajoneuvolle kaikkien ajoneuvojen on annettava tietä ajamalla tien laitaan, pysähtymällä ja odottamalla hälytysajoneuvon ohi kulkemista. Joillain alueilla, joilla tämän tyylisiä lakeja ei ole, silti useat antavat tilaa hälytysajoneuvoille.

## Avun pyytäminen
Monissa maissa hälytysajoneuvot lähetetään yleensä hätäkeskuksesta, joka ottaa puhelut hätänumerosta, kuten 911, 999, 111 tai 112.   

## Lähteet
Nigerian vaalit 2019

**Nigerian vaalit 2019** järjestettiin 23. helmikuuta 2019, kun aikaisemmin ilmoitettua 16. helmikuuta vaalipäivää lykättiin viikolla. Vaaleissa valittiin presidentti, varapresidentti ja kansalliskokous. Vaali oli kuudes joka neljäs vuosi järjestettävä vaali sotilasvallan päättymisen jälkeen vuonna 1999.

Istuva presidentti Muhammadu Buhari valittiin toiselle kaudelle. Oppositiojohtaja Atiku Abubakar kyseenalaisti vaalien rehellisyyden.

## Vaalijärjestelmä
Nigerian presidentti valitaan muunnetulla kahdella äänestyskierroksella. Jos presidentti valitaan ensimmäisellä kierroksella, ehdokkaan on saatava äänten enemmistö ja yli 25 prosenttia äänistä vähintään 24:ssä 36 osavaltiosta. Jos mikään ehdokas ei ylitä tätä kynnystä, järjestetään toinen kierros.

Edustajahuoneen 360 jäsentä valitaan neljäksi vuodeksi, samaan aikaan presidentin kanssa, käyttäen enemmistövaalitapaa vaalipiireissä, josta valitaan yksi edustaja.

Senaatin 109 jäsentä valitaan neljän vuoden toimikaudeksi, samaan aikaan presidentin valinnan kanssa niistä 108 vaalipiireistä, joista valitaan yksi edustaja ja yksi yhden edustajanpaikan vaalipiiri, joka koostuu liittovaltion pääkaupunkialueesta, kaikki enemmistövaalilla.

## Presidenttiehdokkaat
Istuva presidentti Muhammadu Buhari valittiin 29. syyskuuta 2018 pidetyssä puolueen esivaaleissa All Progressives Congressin ehdokkaaksi.

Muut ilmoitetut ehdokkaat ovat:

* Atiku Abubakar, entinen varapresidentti, joka on PDP:n presidenttiehdokas.
* Startup52:n perustaja Chike Ukaegbu on AAP:n presidenttiehdokas.
* Donald Duke, entinen Cross River Staten kuvernööri, on SDP: n presidenttiehdokas.
* Fela Durotoye , innostava puhuja ja Alliance for New Nigerian presidenttiehdokas.
* Oby Ezekwesili, entinen opetusministeri ja Bring Back Our Girls -kampanjan johtaja. Hän lopetti kampanjansa 24. tammikuuta 2019 yhdistääkseen tuen muiden ehdokkaiden kanssa tukeakseen yritystä APC: tä ja PDP: tä vastaan
* Tope Fasua, suuren Nigerian uudistamispuolueen perustaja ja kansallinen puheenjohtaja.
* Rabiu Kwankwaso, entinen Kano-osavaltion kuvernööri.
* Sule Lamido, entinen Jigawan osavaltion kuvernööri.
* Ahmed Makarfi, Kansandemokraattisen puolueen kansanedustajakomitean entinen puheenjohtaja.
* Obadiah Mailafia, entinen Nigerian keskuspankin varapuheenjohtaja ja Afrikan demokraattisen kongressin ehdokas.
* Kingsley Moghalu, entinen CBN:n varapuheenjohtaja ja Tuftsin yliopiston oikeustieteiden ja diplomatian koulun käytännön professori.

* Gbenga Olawepo-Hashim, öljyliiketoiminnan moguli ja Peoples Trustin presidenttiehdokas.
* Remi Sonaiya, KOWA-puolueen jäsen ja entinen yliopistonlehtori.
* Omoyele Sowore, ihmisoikeusaktivisti, demokratiaa tukeva kampanjoitsija ja uutissivuston Sahara Reporters julkaisija.
* Kabiru Tanimu Turaki entinen erityisedustaja.

## Lähteet
Universe (vuoden 1994 videopeli)

**Universe** on Core Designin kehittämä ja julkaisema seikkailupeli. Peli on julkaistu vuonna  Amigalle, Amiga CD32:lle ja DOS:lle.

## Vastaanotto
Peli on saanut CU Amiga -lehden arvostelussa arvosanaksi 87/100.

## Lähteet

## Aiheesta muualla
* 
* 
* 
*
Yleisurheilun sisäratojen Suomen-mestaruuskilpailut 2019

**Yleisurheilun sisäratojen Suomen-mestaruuskilpailut 2019** järjestettiin Kuopiossa 16.–17. helmikuuta 2019. Kilpailut pidettiin Kuopio-hallissa. Kilpailujärjestelyistä vastasivat Kuopion Reipas ja Varkauden Kenttä-Veikot.

## Mitalistit
### Miehet

### Naiset

## Lähteet
* Tulokset Tilastopaja

### Viitteet

## Aiheesta muualla
* smhallit.fi/
* Tulospalvelu, lauantai 16.2.2019 
* Tulospalvelu, sunnuntai 17.2.2019
Karen Pence

**Karen Sue Pence** (o.s. **Batten**, aiemmin **Whitaker**, s. 1. tammikuuta 1957 Kansas) on Yhdysvaltain varapresidenttinä vuosina 2017–2021 toimineen Mike Pencen puoliso. 

## Lähteet

## Aiheesta muualla
Suzanne Androuin

**Suzanne Androuin** (16. maaliskuuta 1757 Saint-Lambert-du-Lattay, Maine-et-Loire, Ranska – 1. helmikuuta 1794 Avrillé, Maine-et-Loire, Ranska) oli ranskalainen maallikko ja yksi Ranskan vallankumouksen Anjoun marttyyreistä. Paavi Johannes Paavali II julisti hänet autuaaksi 9. kesäkuuta 1983 ja pyhimykseksi 19. helmikuuta 1984, ja hänen muistopäiväänsä vietetään 2. tammikuuta Anjoun marttyyrinä sekä 1. helmikuuta.

## Lähteet
Tapio Hirvisuo

**Tapio Hirvisuo** (23. maaliskuuta 1906 Helsinki – 13. syyskuuta 1983 Helsinki) oli pankinjohtaja, virkamies ja Hämeenlinnan kaupunginjohtaja.

Tapio Hirvisuon vanhemmat olivat johtaja Vihtori Rikhard Hirvisuo ja Hilja Johanna Mäkinen  ja puoliso vuodesta 1940 Salli Edita Kakola. Hirvisuo kävi keskikoulun 1922 ja valmistui kauppaopistosta 1925. Hän toimi Helsingin Työväen Säästöpankin kirjanpitäjänä 1925–1926, pankin Hämeenlinnan konttorin johtajana 1927–1937, Lahden kaupunginkamreerina 1937–1952, hoitaen kaupunginjohtajan tehtäviä 1948–1952, ja Hämeenlinnan kaupunginjohtajana vuodesta 1952. Hän oli myös Hämeenlinnan kaupunginvaltuuston jäsen 1931–1933 ja 1937.

Tapio Hirvisuon sisar oli näyttelijä Tuovi Hirvisuo.

## Lähteet